اسٹار ڈیو ویلی

اسٹار ڈیو ویلی (2016) دیہی زندگی سے متعلق سمیولیشن بصری کھیل (ویڈیو گیم) ہے جس کے ہدایت کار اور ساز کار ایرک بارون (کونسیرنڈ ایپ) ہیں۔ کھیل میں کھلاڑی اپنے مرحوم دادا کے خستہ کھیت کی وراثت پاتا ہے جو 'اسٹارڈیو ویلی' نامی جگہ میں واقع ہے۔ اسٹارڈیو ویلی غیر اختتام کھیل ہے جدھر کھلاڑی کھیت سنبھالنے کے لیے کھیت نکالتے ہیں، موسمی فصلیں اگاتے ہیں اور جانوروں کو پالتے ہیں۔ کھلاڑی کاشتکاری، ماہی گیری، کان کنی، لڑائی اور چارا اکھٹا کرنے میں مہارت پیدا کر سکتے ہیں۔ اس کھیل میں سماجی پہلو بھی شامل ہیں، جیسے کہ شہر کے لوگوں کے ساتھ تعلقات استوار کرنا، شادی کرنا اور زیادہ سے زیادہ دو بچے پیدا کرنا۔ بعد کے اپ ڈیٹ نے کثیر کھلاڑی کا اضافہ کیا، دوسروں کے ساتھ آن لائن کھیلنا ممکن بنایا۔

 کھیل کا چلن 
اسٹار ڈیو ویلی ایک غیر اختتام دیہی زندگی سمیولیشن کھیل ہے۔ یہ کھیل "ہاروسٹ مون " سے بہت متاثر ہے۔ کھیل کا آغاز، کھلاڑی کے کردار کا اپنی کارپوریٹ ملازمت کو چھوڑنے سے ہوتا ہے کہ وہ پیلکن ٹاؤن کے بالکل باہر ایک کھیت کو سنبھال پائے، اسٹارڈیو ویلی نامی قصبے میں۔

کھیل کا بنیادی مقصد کھلاڑی کردار کے مرحوم دادا کے کھیت کو بحال کرنا اور قصبے کو احیا کرنا ہے۔ کھلاڑی مال کے گٹھڑے (بنڈلز) مکمل کر سکتے ہیں سماج گھر کی بحالی میں مدد کرنے کے لیے یا "جوجا کارپوریشن" کی مدد کر سکتے ہیں۔ جیسے جیسے کھیل اپنے چار 28 روزہ موسموں سے گزرتا ہے، گٹھڑوں کی تکمیل نئی جگہیں اور سرگرمیاں کھولتی ہیں۔

کھلاڑی مختلف اقسام کے کھیتوں کا انتخاب کر سکتے ہیں جدھر ہر کھیت کے منفرد فائدے اور نقصان ہوں گے۔ ہر قسم کے کھیت الگ الگ مہارتوں میں بہتری لانے میں مدد کریں گے۔ کھیت میں، کھلاڑیوں کو پیڑ کاٹنے، پتھر توڑنے اور کھرپے سے گھاس بھوس چھیلنی پڑے گی۔ کھیتی باڑی کا نظام کھلاڑیوں کو موسمی بیج بونے دیتا ہے جنھیں روزانہ کا پانی چاہیے اور جو اگلے موسم سے پہلے پہلے کاٹنے کے لیے تیار ہو جاتے ہیں۔ انڈوں اور دودھ جیسی پیداوار کے لیے کھلاڑی کو جانور پالنے اور ان کی دیکھ بھال کرنی پڑتی ہے، جس کے لیے وہ باڑوں اور دڑبوں کی تعمیر بھی کر سکتے ہیں۔

قصبے کے لوگوں سے تعامل کرنا اور ان کو تحفے دینا، وقتے کے ساتھ ساتھ تعلقات مضبوط بناتا ہے۔ کھلاڑی مزید 12 کنوارے اور کنواریوں میں سے 1 (جنس کو چھوڑ کر) سے شادی کر سکتا ہے، جس سے وہ کھیت کے روزمرہ کے کام میں مدد لے سکتے ہے۔ شادی کے بعد، کھلاڑی اور زوج دو بچے پیدا کرنے کا اختیار رکھ سکتے ہیں۔ کھیل میں، وقت ایک دن کے برابر لمبے ٹکڑوں میں بٹا ہوا ہے۔ ہر صبح، کھلاڑی ایک مکمل "قوت پیما" کے ساتھ شروع ہوتا ہے، جو کاموں کے تکمیل کے ساتھ کم ہو جاتا ہے اور اسے کھانا کھا کر دوبارہ بھرا جا سکتا ہے۔ قریبی غاروں میں کچی دھات ہوتی ہیں جن کی کان کنی اور پگھلایا جا سکتا ہے (بھٹی کے استعمال سے)۔ غاروں میں درندے بھی رہتے ہیں۔ ایک اپ ڈیٹ نے کثیر کھلاڑی کا اضافہ کیا اور دوسرے لوگ کے ساتھ آن لائن کھیلنا ممکن بنایا۔

 کھیل کی ترقی 
کھیل کا پہلا نام "اسپراوٹ ویلی" تھا اور اس کھیل کے خالق ایرک بارون ہیں، جنہیں پیشہ ورانہ طور پر "کونسیرنڈ ایپ" (انگریزی: ConcernedApe) کے نام سے جانا جاتا ہے۔ بارون نے 2011 میں جامعہ واشنگٹن تاکونا سے شمارندے علوم(کمپیوٹر سائنس) میں ڈگری مکمل کی، لیکن اس شعبے میں ان کو کام نہیں مل سکا، تو بارون نے پارامونٹ تھیٹر (سیئٹل) میں ایک نقیب کے طور پر کام کیا۔ ان کے کمپیوٹر کے مہارت کو بڑھانے کے لیے (بہتر نوکریوں کے لیے)، انھوں نے ایک کھیل بنانا شروع کیا جس میں ان کی تخلیقی صلاحیتوں بھی استعمال ہو سکتے ہیں۔ بارون کا بچپن شمال مغربی بحرالکاہل میں گذرا اور انھوں نے اس علاقے کے مختلف عناصر کو کھیل میں شامل کیا۔

اسٹار ڈیو ویلی کی ترقی "ہاروسٹ مون" کے نئے کھیلوں کے ایک متبادل کے طور پر شروع ہوئی، کیونکہ بارون کے خیال سے، ہاروسٹ مون کے کھیل کمتر ہوتے جا رہے تھے "ہاروسٹ مون بیک ٹو نیچر" کی تخلیق کے بعد۔ بارون نے کہا کہ انھوں نے "ہاروسٹ مون کے مسائل کو حل کرنے" کے لیے اسٹار ڈیو ویلی کی تخلیق شروع کی تھی۔ بارون دیگر کھیلوں سے بھی متاثر ہوا، جیسے کہ: اینیمل کراسنگ، رون فیکٹوری، مائن کرافٹ اور ٹریریا اور انھوں نے ان کھیلوں کے مختلف پہلو اسٹار ڈیو ویلی میں شامل کیا۔ بارون نے اس کھیل کی تیاری اکیلے کی۔

ابتدائی طور پر، بارون اسٹار ڈیو ویلی "ایکس باکس لائو انڈی گیمز" پر اشاعت کی آسانی کی وجہ سے، شائع کرنے والا تھا، لیکن انکشاف ہوا کہ اس کھیل کا دائرہ بارون کی ابتدائی تصور سے زیادہ تھا۔ وہ ستمبر 2012 میں کھیل کو منظر عام پر لائے اور "سٹیم گرینلائٹ" کے ذریعے کھیل میں دلچسپی کے عنصر کو پرکھا۔ جب کھیل کو آن لائن حمایت حاصل ہوئی، بارون نے کھیل کی ترقی میں مکمل وقت لگانا شروع کیا اور ریڈٹ و ٹویٹر پر گفتگو کو جاری رکھا۔ فن برائس، "چکل۔ فش" کا ہدایت کار، نے بارون کو کھیل کی اشاعت کی مدد کرنے کی پیشکش کی۔ چکل فش نے کئی کاموں میں بارون کی مدد کی تھی، جیسے کہ ان کا "ترقیاتی ویکی" کے قیام۔ بارون نے "سٹیم ایئرلی ایکسیس" نہ استعمال کرنے کا فیصلہ کیا کیونکہ ان کے خیال سے اسٹار ڈیو ویلی کے لیے مناسب نہیں تھا۔ بارون نے 4 سال تک کھیل کی ترقی میں کام جاری رکھا اور کئی دفعہ دوبارا سرے سے بنایا۔

بارون چاہتا تھا کہ کھیلنے والوں کو کھیلتے ہوئے ایک چھوٹی دیہی علاقہ کی زندگی کی احساس ہو۔ انھوں نے کہا کہ اسٹار ڈیو ویلی میں مزہ آنا چاہیے اور "اصلی پیغام" بھی رہنا چاہیے۔ "اسٹوری آف سیزنز" کے برعکس بارون نے کھیل کو غیر اختتام بنانے کا فیصلہ کیا تاکہ کھلاڑی کو چیزیں جلدی کرنے کی ضرورت محسوس نہ ہو۔ کھیل کی ترقی کے دوران، بارون کو انکشاف ہوا کہ بعض کھلاڑی اپنے کھیتوں کے لیے خاص طریقے سے(سپریڈ شیٹ، چارٹ وغیرہ) اپنے کھیتوں کے کمائی بڑھائیں گے، لیکن بارون کو امید تھا کہ کھلاڑی ایسا نہیں کریں گے۔

 میراث 
"انویرس" کے مطابق، اسٹار ڈیو ویلی نے کھیتی باڑی پر مبنی اور سکھی کھیلوں کو وسیع تر ناظرین تک پہنچانے میں اہم کردار ادا کیا ہے۔ 2022 میں، "ڈسٹرکٹوئڈ" نے کہا کہ دیہی زندگی سمیولیشن کھیلوں کے مقبولیت میں، اسٹار ڈیو ویلی نے ایک بہت اہم کردار ادا کیا اور اس کے بعد کہا کہ اسٹار ڈیو ویلی ایک "مکمل ثقافتی مظہر" ہے اور سب سے کامیاب انڈی گیمز میں سے ایک ہے۔ 2024 میں، "گیم رانٹ" نے کہا کہ آج تک دیہی زندگی کے سمیولیشن کھیلوں میں سے ایک عظیم کھیل کے طور پر جانا جاتا ہے اور مزید یہ کہ اسٹار ڈیو ویلی نے اس قسم کے کھیلوں کو کافی عرصے بعد مقبول بنایا۔

 حوالہ جات 

زمرہ:اینڈروئیڈ (آپریٹنگ سسٹم) گیم
زمرہ:پلے اسٹیشن 4 گیم
زمرہ:ریاستہائے متحدہ میں تیار کردہ ویڈیو گیمیں
زمرہ:کردار نبھان ہاری ویڈیو گیمیں
زمرہ:لینکس گیمز
زمرہ:میک او ایس گیمز
زمرہ:ونڈوز گیمز
زمرہ:2016ء کے وڈیو گیم